GRB

**REPUBLIKA HRVATSKA**

**VARAŽDINSKA ŽUPANIJA**

**OPĆINA CESTICA**

**Općinski načelnik**

KLASA: 311-08/18-03/1

URBROJ: 2186/03-01/1-18-1

Cestica, 29.10.2018.

Temeljem članka 46. Statuta Općine Cestica ( „Službeni vjesnik Varaždinske županije“ broj 17/18), članka 30. Programa poticanja razvoja malog i srednjeg poduzetništva na području Općine Cestica za razdoblje 2018. – 2021. ( „Službeni vjesnik Varaždinske županije“ broj 33/18), Općinski načelnik Općine Cestica, dana 29.10.2018. godine objavljuje

**JAVNI POZIV**

**za dodjelu potpora male vrijednosti kroz Program poticanja razvoja malog i srednjeg poduzetništva na području Općine Cestica za razdoblje 2018. – 2021. – Podmjera 1.4. Jačanje poduzetničkih kompetencija**

**I. PREDMET JAVNOG POZIVA**

Predmet javnog poziva (u daljnjem tekstu Poziv) je dodjela potpora male vrijednosti iz Mjere 1. «Bespovratne potpore za malo i srednje poduzetništvo iz Programa poticanja razvoja malog i srednjeg poduzetništva na području Općine Cestica za razdoblje 2018. – 2021» (u nastavku teksta «Program poticanja razvoja MSP».

Potpore male vrijednosti se dodjeljuju sukladno pravilima Europske komisije o pružanju potpore male vrijednosti poduzetnicima propisanim Uredbom Komisije (EZ) broj 1407/2013. od 18. prosinca 2013. o primjeni članaka 107. i 108. Ugovora o funkcioniranju Europske unije na de minimis potpore (Službeni vjesnik Europske unije L 352/1) – u daljnjem tekstu: Ureda o potporama male vrijednosti.

Sukladno članku 3. Uredbe o potporama male vrijednosti, ukupni iznos potpora male vrijednosti koji je dodijeljen jednom poduzetniku ne smije prijeći iznos od 200.000,00 EUR-a tijekom trogodišnjeg fiskalnog razdoblja.

**II. SVRHA I CILJEVI JAVNOG POZIVA**

Svrha javnog poziva je provedba aktivnosti iz Podmjere 1.4. Jačanje poduzetničkih kompetencija a kojima se nastoji povećati konkurentnost mikro, malih i srednjih poduzeća (MSP) kroz stjecanje intelektualnog znanja/intelektualnog vlasništva i promociju na novim tržištima.

Cilj ovog poziva je kroz sufinanciranje dijela troškova nabave nematerijalne imovine, MSP-ovima sa sjedištem na području Općine Cestica pružiti podršku u povećanju konkurentnosti na regionalnom tržištu kroz povećanje kompetentnosti ljudskih resursa, ulaganja u nove IKT tehnologije, certificiranje proizvoda i usluga te promociju na novim tržištima.

**III. KORISNICI SREDSTAVA**

Korisnici potpora po ovom pozivu mogu biti :

1. Mikro, mala i srednja poduzeća (obrti i trgovačka društva, OPG-ovi i drugi pravno ustrojstveni oblici izvan sektora primarne poljoprivredne proizvodnje[[1]](#footnote-1)) koji obavljaju gospodarsku djelatnost i imaju sjedište/poslovni nastan na području Općine Cestica.

**IV. KRITERIJI ZA ISKLJUČENJE**

Potpora po ovom Programu se ne može dodijeliti:

1. Poduzetnicima koji su u postupku predstečajne nagodbe sukladno Zakonu o financijskom poslovanju i predstečajnoj nagodbi (NN 108/12, 144/12, 81/13, 112/13, 71/15, 78/15)
2. Poduzetnicima koji nisu ispunili obveze vezane uz plaćanje dospjelih poreznih obveza prema državnom i općinskom proračunu i obveza zdravstveno i mirovinsko osiguranje
3. Poduzetnicima koji nemaju podmirene sve obaveze prema svojim zaposlenicima prema bilo kojoj osnovi
4. Prijavitelju koji je dobio državnu potporu ili potporu male vrijednosti za isti opravdani trošak projekta
5. Prijavitelju koji nije izvršio zatraženi povrat ili je u postupku povrata sredstava prethodno dodijeljenih u drugom postupku dodjele bespovratnih sredstava iz bilo kojeg javnog izvora
6. Prijavitelju kojem je utvrđeno teško kršenje Ugovora zbog neispunjavanja ugovornih obveza, a koji je bio potpisan u sklopu nekog drugog postupka dodjele bespovratnih sredstava
7. Prijavitelju koji je u sukobu interesa u predmetnom postupku dodjele bespovratnih sredstava
8. Poduzetnicima koji djeluju u sektorima ribarstva i akvakulture, kako je obuhvaćeno Uredbom (EZ) br. 104/2000
9. Poduzetnicima koji djeluju u primarnoj proizvodnji poljoprivrednih proizvoda
10. Poduzetnicima koji djeluju u sektoru prerade i stavljanja na tržište poljoprivrednih proizvoda, u sljedećim slučajevima:

* ako je iznos potpore fiksno utvrđen na temelju cijene ili količine takvih proizvoda kupljenih od primarnih proizvođača odnosno koje na tržište stavljaju poduzetnici u pitanju;
* ako su potpore uvjetovane njihovim djelomičnim ili potpunim prenošenjem na primarne proizvođače;

1. Za djelatnosti usmjerene izvozu u treće zemlje ili države članice, odnosno potpore koje su izravno povezane s izvezenim količinama, s uspostavom i funkcioniranjem distribucijske mreže ili s drugim tekućim troškovima povezanima s izvoznom djelatnošću;
2. Poduzetnicima za ulaganja u sektorima djelatnosti kockanja i klađenja, trgovanja ili proizvodnje robe vojne namjene, obrambenih proizvoda i nevojnih ubojitih sredstava, djelatnosti poslovanja nekretninama, financijske djelatnosti i djelatnosti osiguranja

**V. IZNOS I INTENZITET POTPORE**

U proračunu Općine Cestica za 2018. godinu sredstva za provedbu Podmjere 1.4. Jačanje poduzetničkih kompetencija planirana su u razdjelu AOP 2018 – 00204 Razvoj gospodarstva, u iznosu od 20.000,00 kn.

Potpore će se dodjeljivati do iskorištenja planiranih proračunskih sredstava za 2018. godinu. U slučaju iskorištenja planiranih sredstava na službenim web stranicama Općine Cestica izdati će se obavijest o obustavi Poziva.

Maksimalni intenzitet potpore koje korisnik može ostvariti iznosi 50 % prihvatljivih troškova za mikro i 30 % prihvatljivih troškova za mala i srednja poduzeća, najviše do 7.500,00 kn godišnje po korisniku sukladno listi prihvatljivih troškova.

**VI. NAMJENA POTPORE I RAZDOBLJE PRIHVATLJIVOSTI TROŠKOVA**

Potpora se dodjeljuje za troškove stručnog usavršavanja zaposlenika, certificiranja proizvoda i usluga, stjecanja patenata/intelektualnog vlasništva koje poslovna jedinica do trenutka prijave na poziv nije koristila, kotizacije sudjelovanja i troškovi organizacije štandova na regionalnim, nacionalnim i europskim sajmovima, uspostava web trgovina te marketing i dizajn proizvoda i usluga s danom prihvatljivosti troškova od dana objave Javnog poziva.

Trošak PDV-a za korisnike kojima je PDV povrativ predstavlja neprihvatljiv trošak za financiranje.

**VII. PRIHVATLJIVI TROŠKOVI I INTENZITET POTPORE**

|  |  |  |
| --- | --- | --- |
| SKUPINE AKTIVNOSTI i prihvatljivi troškovi | INTENZITET POTPORE ZA MIKRO PODUZEĆA | INTENZITET POTPORE ZA MALA I SREDNJA PODUZEĆA |
| **I. STRUČNO USAVRŠAVANJE ZAPOSLENIKA –** troškovi provođenjacertificiranih programa i edukacija, troškovi in house edukacija koje provode vanjski stručnjaci u skladu s potrebama prijavitelja, troškovi specijaliziranih programa izobrazbe i usavršavanja zaposlenika u svrhu unaprjeđenja poslovanja | 50 % | 30 % |
| **II. CERTIFICIRANJE PROIZVODA I USLUGA –** troškovi pripreme propisane tehničke dokumentacije, prijevod tehničke dokumentacije, troškovi transporta do akreditiranog tijela, troškovi ocjenjivanja sukladnosti proizvoda/usluga i izdavanje isprava | 50 % | 30 % |
| **III. STJECANJE PATENATA I INTELEKTUALNOG VLASNIŠTVA –** troškovi nabave/stjecanja patenata, troškovi stjecanja licenci/know – how, nabava računalnih programa i programskih rješenja za redovito poslovanje, kupnja računalnih programa i programskih licenci, kupnja i stjecanje programskih rješenja i licenci za ostalu informatičku opremu za potrebe redovitog poslovanja | 50 % | 30 % |
| **IV. NASTUP NA SAJMOVIMA -** Sajmovi inozemnog karaktera: trošak najma opreme, štandova i objekata, izrada promotivnih materijala i oglašavanje, kotizacije, usluge vanjskih stručnjaka kod izlaganja ili organizacije sajma, troškovi smještaja, troškovi ljudskog rada kod organizacije i vođenja aktivnosti (ugovor o djelu, autorski ugovor, honorari) | 50 % | 30 % |
| **V. USPOSTAVA WEB TRGOVINA, MARKETING I DIZAJN PROIZVODA TE USLUGA –** troškovi vanjskih uslugaza izradu webstranica ili poboljšanje i prilagodba postojećih web stranica u svrhu uspostave web trgovina i/ili u svrhu promocije vlastitih proizvoda i usluga, troškovi vanjskih usluga za marketing i dizajn vlastitih proizvoda i usluga, troškovi promotivnih materijala i oglašavanja i drugi vezani troškovi marketinga vlastitih proizvoda i usluga | 50 % | 30 % |

**VIII. POSTUPAK DODJELE**

1. Objava Javnog poziva za podnošenje Prijava za dodjelu potpora male vrijednosti kroz Program poticanja razvoja MSP. – Podmjere 1.4. Jačanje poduzetničkih kompetencija
2. Zaprimanje Prijava
3. Obrada prijava
   1. Faza I. Registracija projektne prijave
   2. Faza II. Administrativna provjera, provjera prihvatljivosti projekta i aktivnosti, ocjena kvalitete te provjera prihvatljivosti izdataka kojima se provjerava cjelovitosti i potpunost podnesene prijave te usklađenost s odredbama Programa i Javnog poziva
   3. Faza III. Izdavanje obavijesti o prihvatljivosti i sklapanje Ugovora s korisnikom
4. Provedba ulaganja i pravdanje troškova
   1. Isplata potpore na žiro račun korisnika

Projektni prijedlozi se obrađuju nakon zatvaranja Javnog poziva te se svi projektni prijedlozi rangiraju sukladno bodovnoj listi koja je sastavni dio ovog Javnog poziva.

Postupak dodjele sredstava traje do iskorištenosti predviđenih sredstava za Mjeru 1 Program poticanja razvoja MSP u proračunu za 2018. godinu.

U slučaju da dva ili više projektnih prijedloga ostvare jednak broj bodova, prednost na listi daje se projektnim prijedlozima koji uključuju ulaganje iz više skupina aktivnosti, sukladno točki VII. Prihvatljivi troškovi i intenzitet potpore.

Ukoliko i dalje dva ili više projektnih prijedloga ostvaruju jednak broj bodova, prednost na listi daje se projektu s većim omjerom ukupne vrijednosti projekta i tražene bespovratne potpore.

Postupak dodjele provodi Povjerenstvo za dodjelu potpora male vrijednosti kojeg Zaključkom imenuje načelnik Općine Cestica.

Ukoliko se u fazi administrativne provjere utvrdi da je podnesena dokumentacija nepotpuna projektni prijedlog se u cijelosti odbacuje i prijavitelju se izdaje Obavijest o odbijanu. Prijavitelj po odbijanju može podnijeti novu Prijavu.

Ukoliko se u fazi provjere prihvatljivosti projekta i aktivnosti, ocjene kvalitete te provjere prihvatljivosti izdataka utvrde nejasnoće prijavitelja će se uputiti na dopunu projektnog prijedloga.

Po završetku faze I. i faze II. ukoliko postoje raspoloživa sredstva u Podmjeri, Povjerenstvo prijavitelju izdaje Obavijest o prihvatljivosti čime stječe status korisnika. Sve podnesene projektne prijave koje udovolje uvjetima javnog poziva i ostvare minimalan broj bodova do trenutka zatvaranja poziva a za koje je u postupku dodjele izdana obavijest o nemogućnosti odobravanja zbog iskorištenosti raspoloživih sredstava nalaze se na rezervnoj listi te se im izdaje Obavijest o prihvatljivosti sukladno utvrđenoj rang listi, u slučaju preraspodjele raspoloživih sredstava unutar pojedinih podmjera u sklopu mjere 1. temeljem članka 33. Programa poticanja razvoja MSP, do financijskog zaključenja proračunske godine.

Na prijedlog Povjerenstva i temeljem Obavijesti o prihvatljivosti, načelnik Općine Cestica izdaje Odluku o dodjeli potpore te se s korisnikom potpisuje Ugovor o dodjeli de minimis potpore.

Dodijeljena sredstva potpore se isplaćuju po realizaciji ulaganja na žiro račun korisnika naveden u Prijavnom obrascu 1. koji čini sastavni dio ovog Javnog poziva.

Postupak dodjele do faze Izdavanja obavijesti o prihvatljivosti i sklapanja Ugovora o dodjeli sredstava može trajati maksimalno 60 dana od podnošenja cjelovite i ispravne projektne prijave.

Povjerenstvo za dodjelu prije isplate potpore može izvršiti kontrolu na terenu kod korisnika u svrhu provjere namjenskog korištenja odobrenih sredstava. Naknadna kontrola na terenu u razdoblju provedbe Programa poticanja razvoja MSP provest će se na nasumičnom uzorku od 5 %.

**IX. SADRŽAJ PROJEKTNOG PRIJEDLOGA**

Podnositelj zahtjeva za dodjelu potpore male vrijednost u Jedinstveni upravni odjel Općine Cestica podnosi sljedeću dokumentaciju:

1. Prijavni obrazac 1\_ PP - MSP – M\_1.4/2018
2. Izjava prijavitelja o istinitosti podataka, izbjegavanju dvostrukog financiranja i ispunjavanja preduvjeta za sudjelovanje u postupku dodjele de minimis potpore
3. Izjava o korištenim potporama male vrijednosti
4. Ponude za planirano ulaganje ili troškovnik sastavljen i potpisan te ovjeren od strane korisnika

**Najkasnije do trenutka potpisa Ugovora o dodjeli sredstava svi korisnici se obvezuju dostaviti:**

1. Potvrdu nadležne porezne ispostave o nepostojanju dugovanja prema proračunu RH

Ispunjenje kriterija podmirenih obveza prema Općinskom proračunu utvrdit će Povjerenstvo uvidom u službene evidencije Općine.

Nakon provedbe ulaganja, uz zahtjev za isplatu korisnik dostavlja:

1. Račune dobavljača za usluge edukacije i/ili certificiranja i/ili sudjelovanja na sajmovima i/ili nabave nematerijalne imovine
2. Bankovni izvadak kao dokaz izvršenog plaćanja
3. Fotodokumentaciju provedenog ulaganja i/ili popis dugotrajne imovine za aktivnosti nabave nematerijalne imovine

**X. NAČIN PODNOŠENJA PRIJAVA**

Obvezna dokumentacija Javnog poziva dostupna je za preuzimanje na službenim web stranicama Općine Cestica i u tiskanom obliku u Jedinstvenom upravnom odjelu Općine Cestica.

Projektni prijedlog koji uključuje dokumentaciju navedenu u točki IX. ovog Javnog poziva dostavlja se u zatvorenom paketu/omotnici, preporučenom poštom ili osobnom dostavom u pisarnicu Jedinstvenog upravnog odjela Općine Cestica s obavezno naslovljenom adresom i naznakom:

**OPĆINA CESTICA**

**Jedinstveni upravni odjel Općine Cestica**

**Dravska 1a**

**42208 Cestica**

«Program poticanja razvoja malog i srednjeg poduzetništva Općine Cestica za razdoblje 2018. – 2021. – Podmjera 1.4.»

ZAHTJEV ZA POTPORU – NE OTVARAJ

Poziv se vodi u modalitetu ograničenog poziva te je podnošenje prijava omogućeno od **01. studenog 2018. godine** do **10. prosinca 2018.** godine.

**Prijave podnesene izvan navedenog roka neće biti uzete u razmatranje.**

**XI. OBVEZE PRIJAVITELJA I KORISNIKA**

1. Prijavitelji podnošenjem Zahtjeva za dodjelu potpore jamče da će sredstva utrošiti za namjenu za koju je dodijeljena potpora.
2. Korisnici sredstava potpisivanjem Ugovora o dodjeli sredstava obvezuju se najkasnije u roku od šest mjeseci izvršiti planirano ulaganje i podnijeti dokaz o izvršenim aktivnostima
3. Korisnici sredstava obvezuju se nabavljenu nematerijalnu imovinu evidentirati sukladno važećim zakonima o računovodstvu

Ukoliko se utvrdi da su korisnici odobrena sredstva nenamjenski utrošili, ili nisu izvršili obveze iz potpisanog Ugovora o dodjeli de minimis potpore dužni su odobrena sredstva vratiti u Proračun Općine Cestica zajedno s obračunatom zakonskom zateznom kamatom i gube pravo sljedeće 3 (tri) godine na poticajna sredstva iz proračuna Općine Cestica.

Prilog 1. Bodovna lista

|  |  |
| --- | --- |
| **KATEGORIJA BODOVANJA/Kriterij** | **BROJ BODOVA** |
| **INFRASTRUKTURNA KOMPONENTA/TIP ULAGANJA** |  |
| a) Ulaganje u dvije ili više skupina aktivnosti definiranih točkomVII. Javnog poziva - Prihvatljivi troškovi i intenzitet potpore | 5 |
| b) Ulaganje u jednu skupinu aktivnosti definiranih točkomVII. Javnog poziva - Prihvatljivi troškovi i intenzitet potpore | 3 |
| **INVESTICIJSKA KOMPONENTA** |  |
| a) Omjer vrijednosti ukupne investicije i traženih bespovratnih sredstava veći od 2,61 | 5 |
| b) Omjer vrijednosti ukupne investicije i traženih bespovratnih sredstava od 2,31 do 2,6 | 3 |
| c) Omjer vrijednosti ukupne investicije i traženih bespovratnih sredstava od 2,00 do 2,3 | 2 |
| **SEKTORSKI KRITERIJ** |  |
| a) Prijavitelj posluje u sektoru prerađivačke i/ili proizvodne industrije i/ili IKT sektora | 5 |
| b) Prijavitelj posluje u sektoru uslužnih djelatnosti | 3 |
| **KONTINUITET POSLOVANJA** |  |
| a) Prijavitelj na području Općine Cestica posluje 10 godina ili duže | 5 |
| b) Prijavitelj na području Općine Cestica posluje od 5 do 10 godina | 3 |
| c) Prijavitelj na području Općine Cestica posluje kraće od 5 godina | 2 |
| **TRŽIŠTE PRODAJE** |  |
| b) Poslovanje prijavitelja i/ili aktivnosti projekta usmjerene su na inozemno tržište | 5 |
| a) Poslovanje prijavitelja i/ili aktivnosti projekta usmjerene su na lokalno i/ili regionalno tržište | 3 |
| **MAKSIMALAN BROJ BODOVA** | **25** |

1. Sukladno Uredbi 1407/2018 Europske komisije ukoliko prijavitelj obavlja i djelatnost primarne poljoprivredne proizvodnje, dužan je osigurati jasno razgraničenje primljene potpore kako bi se osiguralo da djelatnost primarne poljoprivredne proizvodnje ne ostvaruje korist od primljene potpore [↑](#footnote-ref-1)